hotchpotch/miracl-hf-unified huggingface dataset:
पुष्पदन्त (कवि)
"पुष्पदंत तथा गंधर्वराज पुष्पदंत के बीच भ्रमित न हों"
पुष्पदंत अपभ्रंश भाषा के महाकवि थे जिनकी तीन रचनाएँ प्रकाश में आ चुकी हैं- 'महापुराण', 'जसहरचरित' (यशोधरचरित) और 'णायकुमारचरिअ' (नागकुमारचरित)। इन ग्रंथों की उत्थानिकाओं एवं प्रशस्तियों में कवि में अपना बहुत कुछ वैयक्तिक परिचय दिया है। इसके अनुसार पुष्पदंत काश्यपगोत्रीय ब्राह्मण थे। उनके पिता केशवभट्ट और माता मुग्धादेवी पूर्व में शिवभक्त थे, फिर वे जैन धर्मावलंबी हो गए। उन्हें तत्कालीन राष्ट्रकुल नरेश कृष्णराज तृतीय के मंत्री भरत ने आश्रय दिया और उन्हें काव्यरचना की ओर प्रेरित किया। इसके फलस्वरूप कवि ने महापुराण की रचना की और उसे भरत नामांकित किया। यह महापुराण सिद्धार्थ संवत्सर में प्रारंभ किया गया और क्रोधन संवत्सर, आषाढ़ शुक्ला 10, तदनुसार 11 जून 965 ई. को पूर्ण हुआ था। कवि ने अपनी अन्य दो रचनाएँ भरत मंत्री के पुत्र नन्न के नाम से अंकित की हैं, अतएव वे उक्त काल के पश्चात्‌ रची गई होंगी। कवि ने स्वयं अपने लिए स्थान-स्थान पर 'अभिमान मेरु' और 'कव्व पिसल्ल' (काव्य पिशाच) इन दो उपाधियों का उल्लेख किया है, जिनसे उनकी मनोवृत्ति तथा रचनानैपुण्य का पता चलता है।
पुष्पदंतकृत तीन अपभ्रंश काव्यों का परिचय इस प्रकार है :
इसमें कुल 102 संधियाँ हैं जिनमें क्रमश: 24 जैन तीर्थकरों, 12 चक्रवर्तियों, 9 वासुदेवों, 9 प्रतिवासुदेवों और 9 बलदेवों - इस प्रकार 63 शलाकापुरुषों अर्थात्‌ महापुरुषों का चरित्र सुंदर काव्य की रीति से वर्णित है। आदि का अधिकांश भाग, जो 'आदिपुराण' भी कहलाता है, आदि तीर्थंकर ऋषभदेव और उनके पुत्र भरत चक्रवर्ती के जीवनचरित्‌ विषयक है। शेष शलाकापुरुषों का चरित्विषयक भाग 'उत्तरपुराण' कहलाता है। महापुराण के आदि कवि ने अपने पूर्ववर्ती [[भरतमुनि|भरत], [[पिङ्गल|पिंगल]], [[भामह]] तथा [[दण्डी|दंडी]] का तथा मंचमहाकाव्यों का भी उल्लेख किया है।
यह काव्य चार संधियों में पूरा हुआ है और इसमें नामनुसार यशोधर का जीवनचरित और उनके जन्मजन्मांतरों का वर्णन किया गया है, जिनका उद्देश्य हिंसा से होनेवाली हानियों तथा अहिंसा के गुणों का प्रभुत्व दिखलाना है।
इस काव्य में नौ संधियाँ हैं जिनमें [[कामदेव]] के अवतार नागकुमार का चरित्रवर्णन किया गया है और इसके द्वारा श्रुतपंचमी के उपवास का सुफल दिखलाया गया है।
इस प्रकार पुष्पदंत की उक्त तीनों रचनाएँ धार्मिक है तथापि वे [[प्रबंधकाव्य]] के उत्कृष्ट गुणों से परिपूर्ण हैं। काव्यकल्पना, शब्दयोजना, छंदवैचित्र्य, रसपरिपाक, अलंकारयोजना, वर्णनवैचित्र्य आदि काव्यगुण पुष्पदंत की उक्त अपभ्रंश रचनाओं में अपनी चरम सीमा को पहुँचे हुए दिखाई देते हैं। कथा की रोचकता और भाषा का लालित्य इन रचनाओं में अपना पृथक्‌ वैशिष्ट्य रखता है। हिंदी काव्य में जो प्रबंध काव्य की तथा छंद, रस और अलंकारयोजना आदि की शैलियाँ पाई जाती हैं उनके ऐतिहासिक विकास को समझने के लिए अपभ्रंश की रचनाएँ और विशेषत: पुष्पदंत के उक्त काव्य बड़े महत्वपूर्ण हैं। हिंदी इतिहास '[[शिवसिंहसरोज]]' के कर्ता ने हिंदी के [[वाल्मीकि|आदिकवि]] का नाम पुष्प या पुष्प अंकित किया है। आश्चर्य नहीं जो उस उल्लेख का अभिप्राय अपभ्रंश के इन्हीं महाकवि पुष्पदंत से हो, क्योंकि इन्हीं अपभ्रंश की रचनाओं से हिंदी भाषा के बीज अंकुरित होते हुए पाए जाते है। [[श्रेणी:अपभ्रंश]] [[श्रेणी:हिन्दी साहित्यकार]]
पुष्पभूति
पुष्पभूति प्राचीन भारत का प्रसिद्ध राजवंश था जिसने लगभग छठी शताब्दी के अंत से लेकर लगभग सातवीं शताब्दी के मध्य तक राज्य किया। बाणभट्ट के अनुसार इस वंश का संस्थापक पुष्पभूति था। वह श्रीकंठ जनपद का राजा था तथा स्थाणीश्वर उसकी राजधानी थी। बाण ने बताया है, श्रीकंठ जनपद का नाम श्रीकंठ नामक नाग पर पड़ा (हर्षचरित्‌ 267-268, जीवानंद संस्करण)। श्रीकंठ जलपद का राजा पुष्पभूति वीर, साहसी, नीतिवान्‌, तथा प्रजापालक था। वह शैव धर्मावलंबी था। उनके गुरु भैरवाचार्य दाक्षिणात्य महाशैव मत के माननेवाले थे। पुष्पभूति ने उन भैरवाचार्य के कहने पर महाकालहृदय नामक महामंत्र महाश्मशान में एक कोटि जप किया था। भैरवाचार्य ने पुष्पभूति को अट्टहास नामक तलवार भी दी। राजा की शिव के प्रति असीम और अखंड भक्ति जानकर स्वयं लक्ष्मी ने वरदान दिया- 'तुम महान्‌ राजवंश के संस्थापक बनोगे जिस राजवंश में हरिश्चंद्र की भाँति समस्त द्वीपों का भोग करनेवाला हर्ष नामक चक्रवर्ती जन्म लेगा (हर्षचरित‌ 322,329)।
बाणभट्ट द्वारा कथित पुष्पभूति वंश की इस उत्पत्ति की पुष्टि अन्य साधनों से नहीं होती। हर्षवर्धन के मधुबन ताम्रपत्र में उसके पूर्वपुरूषों की नामावली में कहीं भी पुष्पभूति नाम का उल्लेख नहीं प्राप्त होता। इस ताम्रपत्र के अनुसार हर्षवर्धन के पूर्वजों में प्रथम नाम नरवर्धन का उल्लिखित मिलता है। बाणभट्ट द्वारा दी हुई वंशावली में पुष्पभूति के बाद प्रभाकरवर्धन का नाम दिया गया है। अभिलेख में नरवर्धन के बाद राज्यवर्धन (= अप्सरादेवी), आदित्यवर्धन (= महासेनगुप्तादेवी) आता है। इसके बाद प्रभाकरवर्धन (यशोमतीदेवी) का नाम मिलता है। इस प्रकार बाणभट्ट ने नरवर्धन के बाद प्रभाकवर्धन का नाम देकर अभिलेख में वर्णित अन्य नरेशों के नामों को छोड़कर दिया है। नरवर्धन का समीकरण पुष्पभूति से करना अत्यंत कठिन है। संभवत: पुष्पभूति किसी परवर्ती गुप्त सम्राट् का सामंत था। हूणों के आक्रमण तथा विकेंद्रीकरण की शक्तियों का उदय होने तथा फलस्वरूप गुप्त साम्राज्य के छिन्न-भिन्न होने से पुष्पभूति ने श्रीकंठ प्रदेश में अपनी स्वाधीन सत्ता स्थापित कर ली थी।
पूँजी
पूँजी (Capital) साधारणतया उस धनराशि को कहते हैं जिससे कोई व्यापार चलाया जाए। किंतु कंपनी अधिनियम के अंतर्गत इसका अभिप्राय अंशपूँजी से हैं; न कि उधार राशि से, जिसे कभी कभी उधार पूँजी भी कहते हैं। प्रत्येक कंपनी के लिए यह अनिवार्य है कि वह अपने सीमानियम में अंशपूँजी, जिसे रजिस्टर्ड, प्राधिकृत अथवा अंकित पूँजी कहते हैं, तथा उसके निश्चित मूल्य के अंशों में विभाजन का उल्लेख करे। प्राधिकृत पूँजी के कुछ भाग को निर्गमित (इशू) किया जा सकता है और शेष को आवश्यकतानुसार निर्गमित किया जा सकता है। निर्गमित भाग के अंशों के अंकित मूल्य को निर्गमित पूँजी कहते हैं। जनता जिन अंशों के क्रय के लिए प्रार्थनापात्र दे उनके अंकित मूल्य को प्रार्थित पूँजी (Subscribed captial) तथा अंशधारियों द्वारा जितनी राशि का भुगतान किया जाए उसे दत्तपूँजी (Paid captial) कहते हैं।
कंपनी चाहे तो नए अंश निर्गमित करके अंशूपूँजी में वृद्धि कर सकती है, सभी या कुछ पूर्णदत्त अंशों को स्कंधों में परिवर्तित कर सकती है सभी या कुछ अंशों को कम कीमत के छोटे अंशों में परिवर्तित कर सकती है अथवा जिन अंशों का निर्गमन न हुआ हो उन्हें निरस्त कर सकती है। ये सब परिवर्तन तभी संभव हैं जब अंतिर्नियमों (आर्टिकल्स ऑव असोसिएशन) में इनकी व्यवस्था हो।
अधिकतर कंपनियों में निम्न प्रकार के अंश होते हैं :
1. पूर्वाधिकार अंश (Preference shares)- इस श्रेणी के अंशधारियों को निश्चित दर से लाभांश प्राप्त करने का तथा कंपनी के समापन के समय पूँजी के पुनर्भुगतान का पूर्वाधिकार होता है। ऐसे अंश असंचीय हो सकते हैं1 यदि अंश संचीय हों तो किसी वर्ष लाभ न होने के कारण इन्हें लाभांश न मिल सके तो वे इसे अगले वर्षों में भी लेने के अधिकारी हैं।
2. साधारण अंश- (भारतीय कंपनी अधिनियम, 1956 के अनुसार इन्हें समता अंश (Equity shares) कहते हैं) : पूर्वाधिकार अंशधारियों के लाभांश के भुगतान अथवा पूँजी पुनर्भुगतान के पश्चात्‌ शेष पर इस श्रेणी के अंशधारियों का अधिकार होता है।
3. स्थगित अंश (Deferred shares)- इन्हें संस्थापकों के अंश अथवा प्रबंध अंश भी कहते हैं। साधारणतया ऐसे अंश कंपनी के संस्थापकों को ही निर्गमित किए जाते हैं। इस श्रेणी के अंशधारियों को लाभांश एवं पूँजी के पुनर्भुगतान का अधिकार अन्य सभी श्रेणियों के अंशधारियों के पश्चात्‌ मिलता है।
4. विमोचनशील पूर्वाधिकार अंश (Redeemable Preference shares)- साधारणतया किसी भी कंपनी को अपने अंश स्वयं क्रय करने का अधिकार नहीं होता। किंतु यदि कंपनी के अंतर्नियमों में ऐसा अधिकार हो तो कंपनी अधिनियम की व्यवस्थाओं के अनुसार ऐसे अंश भी निर्गमित किए जा सकते हैं जिनका विमोचन हो सकता हो अर्थात्‌ कंपनी ऐसे अंशों को वापस क्रय कर सकती है।
अंशधारियों की प्रत्येक श्रेणी के अधिकार भी भिन्न हो सकते हैं और साधारणतया इन अधिकारों की व्यवस्था कंपनी के अंतर्नियमों में होती है। अंतर्नियमों में इन अधिकारों में परिवर्तन करने का अधिकार होने पर इनमें परिवर्तन किया जा सकता है। अंतर्नियमों में ऐसी व्यवस्था न होने पर उनका संशोधन किया जा सकता है जिससे कंपनी को इन अधिकारों के परिवर्तन का अधिकार प्राप्त हो सके।
आल्ब्रेख्ट पेंक
आल्ब्रेख्ट पेंक, (Albrecht Penck ; सन्‌ 1858 -- 1945) जर्मन भूगोलविद् एवं भूविद् थे। इन्होंने विभिन्न धरातलीय स्वरूपों के निर्माण एवं इसके लिये उत्तरदायी प्रक्रियाओं की विवेचना एवं संबंधित सिद्धांतों के प्रतिपादन में महत्वपूर्ण कार्य किया है। भू-आकृतिविज्ञान तथा जलवायुविज्ञान के क्षेत्र में उनके द्वारा किये गये कार्य के कारण वियना भौतिक भूगोल संस्थान को अन्तरराष्ट्रीय ख्याति मिली।
इनका जन्म राउडिट्ज (Reudnitz) में हुआ था। वे १८८५ से १९०६ तक वियना में तथा १९०६ से १९२७ तक बर्लिन में प्रोफेसर थे। सन्‌ 1905 में इन्होंने प्रतिपादित किया कि भौम्याकृतियों के विकासक्रम में संरचना की अपेक्षा प्रक्रिया (process) श्रेष्ठतर एवं अधिक प्रभावशाली होती है। इन्होंने अपने इस सिद्धांत को नदीघाटी के विकासक्रम में ढालों के क्रमिक परिवर्तित स्वरूपों एवं प्रयासमभूमि (peneplain) की निर्माण क्रिया द्वारा स्पष्ट किया। पृथ्वी के मानचित्र को 1: 10,00,000 मापक पर तैयार करने की विधि में विकास किया। इन्होंने तृतीयक (Tertiary) एवं डिल्यूवियल (Diluvial) काल में हिमानियों के निर्माण एवं हिमयुग का अध्ययन किया था। ये सन्‌ 1886 से 1906 तक बर्लिन में समुद्रविज्ञान संस्था एवं भूगोल परिषद् के निदेशक रहे। इनके कई प्रकाशन महत्व के हैं।
केंद्रीय अंगुलिचिह्न ब्यूरो
केन्द्रीय अंगुलि चिह्न ब्यूरो (Central Beauro of Fingerprints), जिसे देशभर में सभी कानून प्रवर्तन संस्थाओं द्वारा के.अ.चि.ब्यू. के नाम से जाना जाता है। यह वर्ष 1955 में अस्तित्व में आया। इसने देश भर की कानून प्रवर्तन संस्थाओं की अपेक्षाओं को पूरा किया और नोडल एजेन्सी के रूप में अन्तर-राज्य प्रकार के सभी अपराधियों की जांच खोजने/पता लगाने का कार्य प्रभावी प्रकार से किया है और अंगुलि चिह्न ब्यूरो का समन्वय एवं आधुनिकीकरण व मानकीकरण भी किया है।
केन्द्रीय अंगुलि चिह्न ब्यूरो जिसे परिवर्णी शब्द, के.अ.चि.ब्यू. के नाम से जाना जाता है। के.अ.चि.ब्यू. ने 1955 में कलकत्ता (अब कोलकत्ता) में आसूचना ब्यूरो के प्रशासनिक नियंत्रण के अंतर्गत प्रारंभ किया। 1973 में केन्द्रीय अन्वेषण ब्यूरो के प्रशासनिक नियन्त्रण को स्थानान्तरित कर दिया गया एवं जुलाई 1986 में के.अ.चि.ब्यू. का प्रशासनिक नियंत्रण सृजित नव राष्ट्रीय अपराध रिकार्ड ब्यूरो, पूर्वी खण्ड-7, रा.कृ.पुरम, नई दिल्ली-110066 को सौंप दिया।
केन्द्रीय अंगुलि चिह्न ब्यूरो के प्रमुख क्रियाकलापों में राष्ट्रीय एवं अंतर्राष्ट्रीय अपराधियों के अंगुलि चिह्न डाटाबेस का रख-रखाव करना एवं सूचना का प्रसार करना है। इसका उद्देश्य था :-
¨ अंगुलि चिह्न रिकार्ड पर्ची का रख-रखाव। केन्द्रीय अंगुलि चिह्न ब्यूरो के अपराध की अनुसूची के अन्तर्गत आने वाले अपराधों में दोषसिध्द विनिर्दिष्ट श्रेणी के भारतीय एवं विदेशी अपराधियों की खोज करना एवं केन्द्रीय अन्वेषण ब्यूरो के इन्टरपोल प्रभाग तथा नारकोटिक्स कन्ट्रोल ब्यूरो, नई दिल्ली द्वारा भेजे गए अन्तरर्राष्ट्रीय अपराधियों के रिकार्ड को व्यवस्थित करना है।
¨ केन्द्रीय सरकार के विभागों एवं भारत सरकार के उपक्रमों द्वारा भेजे गए विवादित अंगुलि चिह्नों का परीक्षण करना।
¨ भारत में राज्य सरकार के पुलिस तथा गैर-पुलिस अधिकारियों को अंगुलि चिह्न विज्ञान (सिध्दान्त एवं प्रयोग) में प्रशिक्षण देना एवं विदेशों से आए अधिकारयिों को कोलम्बो प्लान के 'तकनीकी सहयोग प्रणाली', 'विशेष कामनवेल्थ अफ्रीका सहायता योजना' तथा अन्य विकासशील देशों के साथ
¨ 'अन्तरर्राष्ट्रीय तकनीकी एवं आर्थिक सहयोग' के तहत प्रशिक्षण प्रदान करना।
¨ राज्य अंगुलि चिह्न ब्यूरो के कार्य का समन्वय करना तथा अंगुंलि चिह्न विज्ञान से संबंधित सभी मामलों में आवश्यक मार्गदर्शन प्रदान करना।
¨ अंगुलि चिह्न विज्ञान विशेषज्ञों की अनुवृध्दि करने के लिए प्रत्येक वर्ष (1956 से) अखिल भारतीय परीक्षा आयोजित करना। परीक्षा में उपस्थित होने के लिए मान्यता प्राप्त विश्वविद्यालय से स्नातक एवं अंगुलि चिह्न विज्ञान में तीन वर्षो का पूर्ण व्यवहारिक अनुभव होना जरुरी है।
¨ अखिल भारतीय पुलिस डयूटी मीट (1958 से) में अंगुलि चिह्न विज्ञान प्रतियोगिता आयोजित करना।
¨ वार्षिक प्रकाशन 'भारत में अंगुलि चिह्न ' प्रकाशित करना जो देश के सभी अंगुलि चिह्न ब्यूरो के निष्पादन एवं क्रियाकलापों का गहराई से अध्यन प्रस्तुत करता है।
सौंदत्ती
सौंदत्ती (कन्नड़ ಸವದತ್ತಿ )(जिसे सुगंधवर्ती एवं सवदत्ती नाम से भी जाना जाता है) बेलगाम जिला का प्राचीनतम शहर है। यह कर्नाटक राज्य में स्थित है और बेलगाम से ७८ कि.मी दूर स्थित है। पहले इस ताल्लुक का नाम पारसगढ़ था। यहां अनेक प्राचीन मंदिर हैं।
झलनाथ खनाल
झलनाथ खनाल (जन्म:१९ मार्च १९५०, साँखेजुङ (इलाम जिला) नेपाली कम्युनिस्ट आन्दोलन के एक शीर्ष नेता और नेपाल के वर्तमान प्रधानमंत्री है। ३ फ़रवरी २०११ को निर्वाचित हुए खनाल नेकपा (एमाले) के अध्यक्ष भी है। खनाल हाल ही में इलाम जिला क्षेत्र नं. १ से संविधान सभा सदस्य के रूप में चुने गए। इसके पहले वे कई बार मन्त्री भी बन चुके हैं। विद्यार्थी जीवन से भूमिगत कम्युनिष्ट राजनीति में लगे खनाल तत्कालीन नेपाल कम्युनिस्ट पार्टी (माले) के पोलित ब्यूरो सदस्य बनने के बाद महासचिव पद पर आसीन हुए। २०४७ साल में नेकपा मार्क्सवादी और नेकपा माले मिलकर नेकपा (एकिकृत माक्सवादी लेनिनवादी) बनने के बाद वे उस पार्टी के स्थायी समिति सदस्य हुए। २०६६ साल के बुटवल अधिवेशन के बाद वे एमाले के अध्यक्ष में निर्वाचित हुए। खनाल ने २०६७ माघ २३ गते राष्ट्रपति रामवरण यादवके सामु पद और गोपनीयताके सपथ ग्रहण किया। नेपाल के सबसे असफल प्रधानमंत्री बनने का रेकॉर्ड हैं इनके पास।
झलनाथ खनाल का जन्म इलाम जिले के साँखेजुङ गाविस-४ के पण्डित गाँव में १९ मार्च १९५० को हुआ। पिता पुंकनाथ र माता मधुमाता खनाल के सातवें सन्तान के रूप में जन्मे खनाल को बाल्यकाल में घरपरिवार में 'जन्तरे' नाम से पुकारा जाता था।
विद्यालय में अध्ययन करते हुए नै राजनीति, लेखन, नृत्य, गायन में संलग्न रहते हुए खनाल भलिबल के कुशल खिलाडी भी थे। वि० सं० २०२०/२१ साल से ही जनहित के पक्ष में विद्यार्थी राजनीति सुरु करने वाले खनाल वि०सं० २०२३ साल में मेची विद्यार्थी युनियन के अध्यक्ष बने।
२०२५ साल में कम्युनिस्ट पार्टी की सदस्यता पाने के बाद सक्रिय राजनीति शुरु किया। खनाल ने विज्ञान विषय में स्नातक का अध्ययन पूरा करने के बाद २०२७/२८ साल के करीब वागलुङ जिला स्थित गलकोट माध्यमिक विद्यालय में विज्ञान शिक्षक के रूप में कार्य किया। उनको तत्कालीन पंचायती प्रशासन ने कम्युनिस्ट राजनीति में लगने और विद्यार्थियों को व्यवस्था विरुद्ध भड़काने के आरोप में सेवा से बर्खास्त किया गया। इसके बाद इलाम के भानुभक्त माध्यमिक विद्यालय मंगलबारे पहुँचने पर भी राजनैतिक संलग्नता के अभियोग में पकड़कर जेल भेजा गया।
व्यूहों की सूची
इस पृष्ठ पर इंजीनियरिंग, विज्ञान और गणित में प्रयुक्त प्रमुख व्यूहों की सूची दी गयी है। व्यूहों का अध्ययन एवं अनुप्रयोग का लम्बा इतिहास है। इसलिये उन्हें तरह-तरह से वर्गीकृत किया जाता रहा है। वर्गीकरण का एक तरीका यह है कि व्यूहों को उनके अवयवों के आधार पर वर्गीकृत किया जाय। उदाहरण के लिये नीचे आइडेंटिटी मैट्रिक्स दी गयी है-
वर्गीकरण का दूसरा आधार मैट्रिक्स का आगेनवैल्यू है। इसके अलावा गणित, रसायन शास्त्र और भौतिक विज्ञान, तथा अन्य विज्ञानों में कुछ विशेष तरह के मैट्रिक उपयोग में आते हैं।
मैट्रिक्स से संबंधित विचार का एक नंबर के उत्पादों के गुणों के बारे में है या दी मैट्रिक्स की प्रतिलोम. "द्वारा-n-मैट्रिक्स" उत्पाद का एक "मीटर" मैट्रिक्स "एक" और एक "n-by-k" मैट्रिक्स "बी" द्वारा "मीटर" से "कश्मीर" दी "सी" मैट्रिक्स इस मैट्रिक्स उत्पाद "अटल बिहारी" चिह्नित है। नंबर उत्पाद के विपरीत, मैट्रिक्स उत्पादों, विनिमेय नहीं कर रहे हैं कि "बीए" है कहने के लिए बराबर होना की जरूरत नहीं "एबी." विचार की संख्या इस commutativity की विफलता के साथ संबंध है। वर्ग मैट्रिक्स के व्युत्क्रम "एक एक)" एक मैट्रिक्स "बी" (के रूप में एक ही आयाम का "एक" जरूरी है कि इस तरह "अटल बिहारी" = "मैं." Equivalently, "बीए" = "मैं." एक व्युत्क्रम मौजूद नहीं की जरूरत है। अगर यह मौजूद है, "बी," निर्धारित है और यह भी विशिष्ट "एक" व्युत्क्रम का कहा जाता है, "एक" चिह्नित.
मैट्रिक्स प्रतिस्थापन
निम्नलिखित matrices सिद्धांत खोजने के लिए और संभावना आँकड़े उनके मुख्य आवेदन में.
निम्नलिखित matrices सिद्धांत खोजने के लिए और नेटवर्क ग्राफ उनके मुख्य आवेदन में.
माइक्रोमैक्स मोबाइल
माइक्रोमैक्स गुड़गांव, हरियाणा, भारत में अवस्थित एक दूरसंचार कंपनी है। यह एक वायरलेस टेलीफोन हैंडसेट विक्रेता है। पूरे देश में माइक्रोमैक्स के 23 घरेलू कार्यालय एवं हांगकांग, संयुक्त राज्य अमेरिका, दुबई और अब नेपाल में अंतर्राष्ट्रीय कार्यालय हैं। 31 मार्च 2010 को समाप्त हुई तिमाही के दौरान भेजी गई इकाईयों के परिमाणों के हिसाब से माइक्रोमैक्स भारतीय घरेलू मोबाइल हैंडसेटों की सबसे बड़ी कंपनी एवं 31 मार्च 2010 को भारत में सबसे बड़ी मोबाइल हैंडसेट विक्रेता है।
माइक्रोमैक्स ने अपनी शुरुआत मार्च 2000 में की जब इसे माइक्रोमैक्स इंफॉर्मेटिक्स प्राइवेट लिमिटेड के रूप में निगमित किया गया। हालांकि, इसने 2008 में ही मोबाइल हैंडसेट उद्योग में प्रवेश किया। इसलिए, यह कहा जा सकता है कि आज मौजूद माइक्रोमैक्स मोबाइल की स्थापना 2008 में की गई एवं तब से तेजी से विकास कर यह भारत में घरेलू मोबाइल हैंडसेट की अग्रणी कंपनी बन गयी है।
हाल ही में माइक्रोमैक्स इंकॉर्पोरेट के बाजार की हिस्सेदारी में वृद्धि हुई है। 31 मार्च 2010 को समाप्त हुई तिमाही के दौरान भेजे गए सामानों के परिमाणों के हिसाब से माइक्रोमैक्स भारतीय घरेलू मोबाइल हैंडसेटों की सबसे बड़ी कंपनी एवं 31 मार्च 2010 को भारत में पहली सबसे बड़ी मोबाइल हैंडसेट विक्रेता है। सितम्बर, 2008 में कंपनी की बाजार की हिस्सेदारी 0.59% से बढ़कर 31 मार्च 2010 को उसी तिमाही में 6.24% दर्ज की गई। वित्त वर्ष 2009-10 के लिए माइक्रोमैक्स भारत में सबसे तेजी से बढ़ता हुआ मोबाइल ब्रांड बन गया। 30 जून 2009 को समाप्त हुई तिमाही में हैंडसेट की बिक्री 123.48% बढ़कर 11 लाख 50 हजार इकाईयों से 31 मार्च 2010 की तिमाही के अंत में 25 लाख 70 हजार इकाईयां हो गई। माइक्रोमैक्स भारत में सेवा प्रदाताओं को डेटा कार्ड भी बेचता है जिनमें एयरटेल एवं बीएसएनएल जैसे अग्रणी सेवा प्रदाता भी शामिल हैं।
• राहुल शर्मा (माइक्रोमैक्स सह-संस्थापक)
गुलाम मोहम्मद शेख
गुलाम मोहम्मद शेख (जन्म 1937 सुरेंद्रनगर, गुजरात) अन्तर्राष्ट्रीय रूप से प्रसिद्ध चित्रकार, लेखक एवं कला समालोचक हैं। 1983 में कला के प्रति उनके योगदान के लिए उन्हें प्रतिष्ठित पद्मश्री पुरस्कार से सम्मानित किया गया।
उनकी अतियथार्थवादी कविताओं के संग्रह "'अथवा" ' को महत्वपूर्ण समीक्षात्मक प्रशंसा प्राप्त हुई है। उन्होंने "घर जतन" शीर्षक नामक एक गद्य श्रृंखला भी लिखी है और क्षितिज के कई विशिष्ट अंकों का सम्पादन भी किया है।
शेख का जन्म 1937 में सुरेंद्रनगर, गुजरात, भारत में हुआ। उन्होंने ललित कला संकाय, बड़ोदा एवं रॉयल कॉलेज ऑफ आर्ट, लंदन में चित्रकला का अध्ययन किया।
गुलाम ने 1960 में अपने कैरियर की शुरूआत की जब वे ललित कला संकाय, एम.एस. विश्वविद्यालय, बड़ोदा में एक शिक्षक के रूप में शामिल हुए. उनके शिक्षण पदों में ललित कला संकाय, बड़ोदा में कला के इतिहास (1960-63 और 1967-81) का अध्यापन करना एवं ललित कला संकाय, बड़ोदा में चित्रकला के प्राध्यापक के रूप में पढ़ाना (1982-1993) शामिल हैं। 1987 एवं 2002 में वे शिकागो कला संस्थान में एक अभ्यागत कलाकार (विजिटिंग आर्टिस्ट) एवं सिविटेल्ला रैनियेरी केन्द्र, अंबरटाइड, इटली (1998), पेन्सिलवेनिया विश्वविद्यालय (2002) एवं मोंटाल्वो, कैलिफोर्निया (2005) में अपने निवास के दौरान एक लेखक/कलाकार रहे हैं।
भारतीय कला की दुनिया में शेख चार से अधिक दशकों तक एक प्रमुख हस्ती (शख्सियत) रहे हैं। उन्होंने पूरी दुनिया में प्रमुख प्रदर्शनियों में भाग लिया है और उनकी कृतियाँ नई दिल्ली में आधुनिक कला की राष्ट्रीय दीर्घा (गैलरी), लंदन में विक्टोरिया एवं अल्बर्ट संग्रहालय एवं सेलम, संयुक्त राज्य अमेरिका के पीबॉडी एसेक्स संग्रहालय सहित निजी एवं सार्वजनिक संकलनों (संग्रहों) में प्रदर्शित की गई हैं। गुलाम न केवल एक कलाकार के रूप में बल्कि एक शिक्षक एवं लेखक के रूप में भी सक्रिय रहे हैं।
1937 में सुरेंद्रनगर, गुजरात में जन्मे, शेख ने बड़ौदा को अपने शहर के रूप में अपनाया. उन्होंने बड़ोदा के जख्म को अपना जख्म समझा एवं अपनी कृतियों में उसका वर्णन किया। चैतन्य संब्रनी लिखते हैं कि "शेख की कला वह है जो अपने स्वभाव से ही वर्णन करने का काम करती है और इसलिए संसार का पुनः सृजन करती है। इस विवरणात्मक एवं संसार का मान-चित्रण करने के कार्य के बीच एक गहरा संबन्ध है जो बोलने वाले पात्र को दुनिया को अपनी कहकर संबोधित करने की संभावना प्रदान करता है". हाल ही में शेख मैप्पा मुंडी (Mappa Mundi) श्रृंखला पर काम कर रहे थे जहाँ वे नए क्षितिज को परिभाषित करते हैं और उसमें अपने आप को तलाशने पर विचार करते हैं। शेख लघु पुण्य स्थलों से प्रेरित इस व्यक्तिगत जगत का अर्थ लगाते हैं जहाँ जहाँ वे दर्शकों को अपने मैप्पा मुंडी (दुनिया का मध्य यूरोपीय नक्शा) का निर्माण करने के लिये को आजादी का इस्तेमाल करने को अनुप्रेरित करते हैं। साहित्यिक परंपरा खासकर सूफी मत (सूफीवाद) की उनकी गहरी समझ उन्हें अपनी रचनाओं में दृश्यात्मक या चित्रात्मक दोहों (शेरों) की सृष्टि में सक्षम बनाती है।
गुलाम मोहम्मद शेख अपनी कलाकार पत्नी नीलिमा के साथ, बड़ोदरा, भारत में रहते हैं।
सम्मान.
नेपाल के प्रधानमन्त्री
नेपालको पहिलो प्रधानमन्त्री  काजी (भिमसेन थापा) प्रधानमन्त्री तथा श्री3 माहाराज जङ्ग बाहादुर राणा, जन निर्वाचित प्रधानमन्त्री बिस्वेस्वर कोइराला  पहिलो कम्युनिस्ट प्रधानमन्त्री मनमोहन अधिकारी  गणतन्त्र नेपालको पहिलो प्रधानमन्त्री  गिरिजाप्रसाद कोइराला  गणतन्त्र नेपालको पहिलो निर्वाचित प्रधानमन्त्री पुस्पकमल दाहाल (प्रचण्ड ) इतिहासले बिर्सनु नहुने प्रधानमन्त्रीहरु सुर्यबाहादुर थापा कुसल रणनीति भएका मरिचमान श्रेष्ठ रास्टप्रेमी  बाबुराम भट्टराई विद्वानबिकास प्रेमी  केपि ओलि निडर साहासिक गफाडी  हाम्रो देश नेपाल ले एक असल शासक खोजी रहेको छ
आर्यभट्ट (उपग्रह)
आर्यभट्ट भारत का पहला उपग्रह है, जिसे इसी नाम के महान भारतीय खगोलशास्त्री के नाम पर नामित किया गया है। यह सोवियत संघ द्वारा 19 अप्रैल 1975 को कॉसमॉस-3एम प्रक्षेपण वाहन द्वारा कास्पुतिन यार से प्रक्षेपित किया गया था।
यह भारतीय अंतरिक्ष अनुसंधान संगठन (इसरो) द्वारा निर्माण और अन्तरिक्ष में उपग्रह संचालन में अनुभव प्राप्त करने हेतु बनाया गया था। 96.3 मिनट कक्षा 50.7 की डिग्री के झुकाव पर 619 किमी की भू-दूरस्थ और 563 किमी की भू-समीपक कक्षा में स्थापित किया गया था। यह एक्स-रे, खगोल विज्ञान और सौर भौतिकी में प्रयोगों के संचालन के लिये बनाया गया था। अंतरिक्ष यान 1.4 मीटर व्यास का एक छब्बीस तरफा बहुभुज था। सभी (ऊपर और नीचे) चेहरे सौर कोशिकाओं के साथ कवर हैं। एक भारतीय बनावट के ट्रांसफ़ार्मर कि विफलता की वजह से कक्षा में 4 दिनों के बाद प्रयोग रूक गए। अन्तरिक्ष यान से सभी संकेत आपरेशन के 5 दिनों के बाद खो गये थे। उपग्रह ने 11 फरवरी 1992 पर पृथ्वी के वायुमंडल में पुन: प्रवेश किया। उपग्रह की छवि 1976 और 1997 के बीच भारतीय रुपया दो पैसों के पीछे पर दिखाई दिया।
भारतीय उपग्रहों की सूची
भारत ने 1975 से अब (30अगस्त 2013) तक (71)कृत्रिम उपग्रह सफलतापूर्वक प्रक्षेपित किया है। ये उपग्रह विभिन्न प्रक्षेपण यानों द्वारा प्रक्षेपित किये गये हैं जैसे अमेरिकी, रूसी, यूरोपीय तथा स्वदेशी यान। भारतीय अंतरिक्ष अनुसंधान संगठन (ISRO) भारतीय उपग्रहों के डिजाइन एवं निर्माण का कार्य करती है।
भास्कर उपग्रह शृंखला
भास्कर-I और II उपग्रह भारतीय अंतरिक्ष अनुसंधान संगठन द्वारा निर्मित दो उपग्रह थे जिन्होने भारत के पहले कम कक्षा पृथ्वी अवलोकन उपग्रह शृंखला का गठन किया। उन्होने टेलीमेटरी, समुद्र विज्ञान और जल विज्ञान पर आंकड़े जुटाए हैं।
भास्कर - १, जिसका वजन ४४४ किलोग्राम था को, कासपुतिन यार से ७ जून १९७९ को इंटरकॉसमॉस प्रक्षेपण यान पर से प्रक्षेपित किया गया। यह भू - समीपक ३९४ किलोमीटर और ३९९ किलोमीटर की ऐपोजी कक्षा में ५०.७ डिग्री के झुकाव पर रखा गया था। उपग्रह के शामिलउपग्रह ने समुद्र और भूमि की सतह का डेटा प्रदान किया है। हालाँकि, बाद में कैमरे खराब हो गये। गृह व्यवस्था टेलीमेटरी १७ फ़रवरी १९९३ पर पुनःप्रवेश तक प्राप्त की गई थी।
भास्कर - २, जो ४३६ किलोग्राम वजनी था को, २० नवम्बर १९८१ में कासपुतिन यार से प्रक्षेपित किया गया था। यह भारतीय उप महाद्वीप की ३०० टेलीविजन छवियों की प्राप्ति के बाद परिचालित घोषित किया गया था। गृह व्यवस्था टेलीमेटरी १९९१ तक प्राप्त की गई थी। इसने ३० नवम्बर १९९१ पर कक्षा में पुनः प्रवेश किया। यह ३६८ किलोमीटर की भू - समीपक और ३७२ किलोमीटर की ऐपोजी कक्षा में ५०.७ डिग्री के झुकाव पर स्थापित था।
दीओसाई राष्ट्रीय उद्यान
दीओसाई राष्ट्रीय पार्क स्तर समुद्र से 13,500 फीट ऊँचाई पर स्थित है। पार्क 3000 वर्ग किलोमीटर पर फैला हुआ है। नवंबर से मई तक पार्क बर्फ से ढका रहता है। बिहार के मौसम में पार्क फूलों और कई प्रकार की ्तलयों के साथ एक अद्वितीय दृश्य पेश करता है।
खुंजर्ब राष्ट्रीय उद्यान
पंजिराब राष्ट्रीय उद्यान, समइलै क्षेत्र ऊपर खन्र, पाकिस्तान में स्थित है। दुनिया में बुलंद अपडेट स्थानों में पाया जाने वाले पार्क कई दुर्लभ वन्य जीव का समकन है।
रोहिणी (उपग्रह)
रोहिणी भारतीय अंतरिक्ष अनुसंधान संगठन द्वारा शुरू की गई उपग्रहों की एक श्रृंखला थी। रोहिणी श्रृंखला में चार उपग्रह थे, जो सभी भारतीय उपग्रह प्रक्षेपण वाहन द्वारा प्रक्षेपित किए गये थे और जिसमे से तीन सफलतापूर्वक कक्षा में स्थापित हो गये। श्रृंखला ज्यादातर प्रयोगात्मक उपग्रहों को प्रायोगिक प्रक्षेपण वाहन एसएलवी द्वारा लाँच करने पर आधारित थी।
यह एक 35 किलो प्रयोगात्मक स्पिन स्थिर उपग्रह है जो कि ३ वॉट बिजली का इस्तेमाल करता है और सतीश धवन अंतरिक्ष केंद्र से १० अगस्त १९७९ को प्रक्षेपित किया गया था। यह अपनी उद्देश्य कक्षा प्राप्त नहीं कर पाया क्योंकि इसका वाहक रॉकेट एसएलवी केवल आंशिक रूप से ही सफल हो पाया।
यह एक 35 किलोग्राम का प्रयोगात्मक स्पिन स्थिर उपग्रह है जिसमे 16W ऊर्जा का इस्तेमाल होता था और सफलतापूर्वक १८ जुलाई १९८० को सतीश धवन अंतरिक्ष केंद्र से 44.7 डिग्री के झुकाव के साथ 305 x 919 किमी की कक्षा में स्थापित किया गया था। उपग्रह ने प्रक्षेपण यान के चतुर्थ मंच का डेटा प्रदान किया था। उपग्रह का कक्षीय जीवन 20 महीने था।
यह एक 38 किलो प्रयोगात्मक स्पिन स्थिर उपग्रह है कि सत्ता के 16 डब्ल्यू इस्तेमाल किया गया था और ३१ मार्च १९८१ पर एसएलवी के प्रक्षेपण का शुभारंभ किया इरादा ऊंचाई तक पहुंच नहीं उपग्रह के रूप में एक आंशिक सफलता थी और इस तरह यह केवल रुके कक्षा में लिए गया था 9 दिन. यह 46 के एक झुकाव के साथ 186 x 418 किलोमीटर की कक्षा हासिल डिग्री के उपग्रह सुदूर संवेदन अनुप्रयोगों है कि विनिर्देशों के प्रदर्शन के लिए एक ठोस राज्य कैमरा ले गए।
यह एक 41.5 किलो प्रयोगात्मक स्पिन स्थिर उपग्रह है कि सत्ता के 16 डब्ल्यू इस्तेमाल किया गया था और 1983/4/17 पर सफलतापूर्वक 371 x 861 किमी की कक्षा और 46 डिग्री के एक झुकाव में शुरू किया गया था। उपग्रह 17 महीने और उसके मुख्य पेलोड के लिए आपरेशन में था, एक स्मार्ट सेंसर कैमरा 2500 चित्रों पर ले लिया। कैमरा करने के लिए दोनों दृश्य और अवरक्त बैंड में तस्वीरें लेने की क्षमता थी। इसे फिर से 1990/04/19 पर वातावरण में प्रवेश किया isro.gov.org
क्राइस्ट विश्वविद्यालय
क्राइस्ट विश्वविद्यालय भारत के कर्नाटक राज्य की राजधानी बंगलुरु में स्थित एक मानित विश्वविद्यालय है। यह बेंगलुरू के होसूर मार्ग पर स्थित है।
इसकी स्थापना १५ जुलाई १९६९ को की गई थी।
क्वाण्टम यान्त्रिकीय मापन
प्रमात्रा यान्त्रिकी के सन्दर्भ में मापन को सावधानी पूर्वक परिभाषित करने की आवश्यकता पड़ती है। प्रमात्रा यान्त्रिकीय मापन पारम्परिक मापन (क्लासिकल मेजरमेण्ट) से इस अर्थ में भिन्न है कि पारम्परिक मापन में वस्तुओं के गुणों का मापन पर प्रभाव नगण्य होता है जबकि प्रमात्रा यान्त्रिकी में सूक्ष्म वस्तुओं के गुणों का भी मापन पर प्रभाव पड़ता है।
भारतीय सिक्के
भारत में सिक्के ढालने का एकमात्र अधिकार भारत सरकार को है। सिक्का निर्माण का दायित्व समय-समय पर यथासंशोधित सिक्का निर्माण अधिनियम, 1906 के अनुसार भारत सरकार का है। विभिन्न मूल्यवर्ग के सिक्कों के अभिकल्प तैयार करने और उनकी ढलाई करने का दायित्व भी भारत सरकार का है। सिक्कों की ढलाई भारत सरकार के चार टकसालों यथा मुंबई, अलीपुर (कोलकाता), सैफाबाद (हैदराबाद), चेरियापल्ली (हैदराबाद) और नोयडा (उ.प्र.) में की जाती है।
वर्तमान में भारत में एक रूपए, दो रूपए पाँच रूपए और दस रुपये मूल्यवर्ग के जारी किए जाते हैं। 50 पैसे तक के सिक्कों को छोटे सिक्के और एक रूपए तथा उससे अधिक के सिक्कों को रुपया सिक्का कहा जाता है। सिक्का निर्माण अधिनियम, 1906 के अनुसार 1000 रूपए मूल्यवर्ग तक के सिक्के जारी किए जा सकते हैं।
सिक्के टकसाल से प्राप्त किए जाते हैं और भारतीय रिजर्व बैंक के क्षेत्रीय निर्गम कार्यालयों/उप-कार्यालयों तथा बैंकों द्वारा व्यवस्थित मुद्रा तिजोरियों के एक व्यापक नेटवर्क और देश भर में फैले हुए सरकारी कोषागारों के माध्यम से परिचालित किए जाते हैं। भारतीय रिजर्व बैंक के निर्गम कार्यालय/उप-कार्यालय अहमदाबाद, बंगलूर, बेलापुर (नवी मुंबई), भोपाल, भुवनेश्वर, चंडीगढ़, चेन्नै, गुवाहाटी, हैदराबाद, जम्मू, जयपुर, कानपुर, कोलकाता, लखनऊ, मुंबई, नागपुर, नई दिल्ली, पटना और तिरूवनंतपुरम हैं। ये कार्यालय आम जनता को सिक्के अपने काउंटरों के माध्यम से सीधे जारी कर सकते हैं तथा मुद्रा तिजोरियों और छोटे सिक्के के डिपो को सिक्का परेषण भी कर सकते हैं। 4422 मुद्रा तिजोरियां और 3784 छोटे सिक्कों के डिपो देश भर में फैले हुए हैं। मुद्रा तिजोरियाँ और छोटे सिक्के के डिपो आम जनता, ग्राहकों और अपने परिचालन क्षेत्र में अन्य बैंक शाखाओं को सिक्के वितरित करते हैं। आम जनता सिक्कों की आवश्यकता होने पर भारतीय रिजर्व बैंक कार्यालयों अथवा उपर्युत्त एजेंसियों से संपर्क कर सकती है।
विभिन्न एजेंसियों के सक्रिय सहयोग से बैंक देश के सभी भागों में समान रूप से सिक्कों के वितरण का प्रयास करता रहा है। यह लक्ष्य व्यापक रूप से आम जनता और विभिन्न स्वयंसेवी एजेंसियों के निरंतर सहयोग के बिना सफल नहीं हो सकता है। आम जनता से अनुरोध है कि वे सिक्कों को जमा करने के बजाय लेन-देन में उनका मुत्तहस्त से उपयोग करें ताकि सिक्कों का सहज परिचालन सुनिश्चित किया जा सके। स्वयंसेवी एजेंसियों से अनुरोध है कि वे अपने क्षेत्र में सिक्कों के वितरण, गंदे नोटों के विनिमय और नोटों के समुचित रखरखाव के लिए उपलब्ध विभिन्न सुविधाओं के बारे में आम जनता को शिक्षित करें।
भारतीय विधिक मापविज्ञान संस्थान
भारतीय विधिक मापविज्ञान संस्थान () भारत के झारखण्ड राज्य की राजधानी रांची से ११ किलोमीटर दूर कांके में स्थित है। इसका कुल क्षेत्रफल १७ एकड़ है।
भारत में मीट्रिक प्रणाली लागू होने से पहले ही बाट व माप के प्रशिक्षण के लिये एक प्रशिक्षण संस्थान की आवश्यकता समझी गयी, जिसके लिये बिहार व महाराष्ट्र सरकार सबसे पहले आगे आये और अपने प्रवर्तन अधिकारियों को प्रशिशण देना प्रारंभ किया, जिससे देश में मानकों में समानता रहे व उपभोक्ता के अधिकारों का संरक्षण हो सके।
इसके बाद १९६२ में बिहार सरकार ने पटना में 'आल इन्डिया ट्रेनिग इन्सटिट्यूट फोर वेटस ऐन्ड मेसर्स' नाम से एक प्रशिक्षण संस्थान की स्थापना की, जिसे १ जनवरी १९७० को भारत सरकार द्वारा पूर्ण रूप से अधिग्रहीत कर लिया गया। इस संस्थान को जर्मन सरकार के सलाहकारों की सलाह पर राँची स्थानान्तरित किया गया व इसे इसका वर्तमान नाम दिया गया।
बीमा विनियामक और विकास प्राधिकरण
बीमा विनियामक और विकास प्राधिकरण (Insurance Regulatory and Development Authority / IRDA) भारत सरकार का एक प्राधिकरण (एजेंसी) है। इसका उद्देश्य बीमा की पालसी धारकों के हितों कि रक्षा करना, बीमा उद्योग का क्रमबद्ध विनियमन, संवर्धन तथा संबधित व आकस्मिक मामलों पर कार्य करना है। इसका मुख्यालय हैदराबाद में है। इसकी स्‍थापना संसद के अधिनियम आईआरडीए अधिनियम, 1999 द्वारा की गई थी।
Please note :- 1.j rady samiti :- bema setra me sudaar k liya nermit
यह प्राधिकरण विनियमों को जारी कर रही है जिसमें बीमा एजेंटों, विलेयता लाभ, पुन: बीमा, बीमाकर्ताओं का पंजीकरण, ग्रामीण और सामाजिक क्षेत्र के बीमाकर्ताओं के दायित्‍व, लेखांकन की प्रक्रियाओं आदि सहित बीमा उद्योग को लगभग सम्‍पूर्ण भाग शामिल है।
बीमा विनियामक विकास प्राधिकरण (आईआरडीए) उपभोक्ता के हितों को सुनिश्चित करने के लिए बीमा कंपनियों का निरीक्षण करती है। वह आईआरडीए अधिनियम, 1999 की धारा 14(2) (ज) द्वारा प्रदत्त शक्तियों के अनुसार, सभी कंपनियों का मौके पर और मौके के अलावा निरीक्षण करता है। आईआरडीए मौके के अलावा निरीक्षणों के माध्यम से उनके शोध क्षमता मामलों और वित्तीय रिर्पोटिंग मानदडों की नियमित निगरानी करता है।
आईआरडीए ने बीमा कंपनियों के कार्यालयों का स्थल पर निरीक्षण करने के लिए एक निरीक्षण विभाग की अलग से स्थापना की है। स्थल पर निरीक्षणों के दौरान, आईआरडीए, बीमा कंपनियों के माकिर्ट संचालन, परिचालन के तरीके और अभिशासन के मानदंडों सहित उनके सांविधिक प्रावधानों और विनियामक निर्देशों के अनुपालन की सीमा का निरीक्षण करता है।
आईआरडीए पर बीमा पॉलिसी धारकों के हितों की रक्षा करने की ज़िम्‍मेदारी है। इस उद्देश्‍य को हासिल करने के लिए, प्राधिकरण ने निम्‍नलिखित उपाय किए हैं :- बीमा उद्योग में पहले २६% विदेशी निवेश (एफडीआई) था इसे बढ़ा कर ४९% किया गया था। वर्तमान में विदेशी निवेश का प्रावधान १००% कर दिया गया है।
आईआरडीए अधिनियम ' 1999 की धारा 4 के अनुसार,बीमा नियामक एवं विकास प्राधिकरण सम्पादन(आईआरडीए , जो संसद के एक अधिनियम द्वारा गठित किया गया था प्राधिकरण की संरचना निर्दिष्ट दस लोगों के हाथ में होगी। वे इस प्रकार में है:
ओरिएंटल इंश्योरेंस कंपनी लिमिटेड
ओरिएंटल इंश्योरेंस कंपनी लिमिटेड (Oriental Insurance Company Ltd.) भारत की एक बीमा कंपनी है। यह १२ सितम्बर १९४७ को मुंबई में आरम्भ की गयी थी। इसका मुख्यालय नयी दिल्ली में है। इसके २३ क्षेत्रीय कार्यालय एवं १००० आपरेटिंग कार्यालय भारत के विभिन्न शहरों में हैं। नेपाल, कुवैत और दुबई में भी यह कार्य करती है। इसमें लगभग १६००० कर्मचारी कार्यरत हैं। सन् २००७ में इसको प्रिमियम के रूप में ४०२० करोड़ था।
कम्पनी पूर्णत: दि ओरिएण्टल इंश्योरेंस गवर्नमेंट सिक्योरिटी लाईफ इंश्योरेंस कम्पनी लिमिटेड की सहायक कम्पनी थी तथा सामान्य बीमा कारोबार करने के लिए बनाई गयी थी। 1956 से 1973 तक (सामान्य बीमा कारोबार के देश में राष्ट्रीयकृत होने तक) कम्पनी भारतीय जीवन बीमा निगम की एक सहायक कम्पनी थी। 2003 में भारतीय साधारण बीमा निगम के पास रखे सभी शेयर केन्द्रीय सरकार को अंतरित कर दिये गये।
जूल (इकाई)
जूल (संकेताक्षर: J), अंतर्राष्ट्रीय इकाई प्रणाली के अंतर्गत ऊर्जा या कार्य की एक व्युत्पन्न इकाई है। एक जूल, एक न्यूटन बल को बल की दिशा में, एक मीटर दूरी तक लगाने में, या फिर एक एम्पियर की विद्युत धारा को एक ओम के प्रतिरोध से एक सेकण्ड तक गुजारने में व्यय हुई ऊर्जा या किये गये कार्य के बराबर होता है। इस इकाई को अंग्रेज भौतिक विज्ञानी जेम्स प्रेस्कॉट जूल के नाम पर नामित किया गया है।
अन्य एस आई इकाइयों के संदर्भ में: जहां N न्यूटन, m मीटर, kg किलोग्राम, s सेकण्ड, Pa पास्कल और W वाट है।
पाहवा
पाहवा अरोरा/अरोड़ा समुदाय का एक उपनाम है |
"पाहवा" उपनाम का आरम्भ कहा से और कैसे हुआ यह विषय अध्ययन के लायक है।
अभी तक इस विषय पर कोई जानकारी प्राप्त नहीं है की पाहवा उपनाम कहाँ से प्रयोग में आया एवं प्रथम पाहवा कौन थे ? जाति PAHWA PEHOWA से संबंधित है। पिहोवा एक प्राचीन शहर है और इसके धार्मिक महत्व का उल्लेख कई पुराणों में मिलता है, जैसे स्कन्दपुराण (पहली से पांचवीं शताब्दी ईस्वी सन्), मार्कंडेय पुराण (4 ठी से 6 ठी शताब्दी ईस्वी सन्) और वामन पुराण (5 वीं से 11 वीं शताब्दी ईस्वी सन्)। जब महाभारत युद्ध समाप्त हुआ तो अन्तिम संस्कार करने के लिए शवों के पूर्वजों का पता लगाना लगभग असंभव था। माना जाता है कि युद्ध शुरू होने से पहले भगवान कृष्ण पांडवों को इस स्थान पर ले गए थे और उन्हें सरस्वती माता और उनके पूर्वजों का आशीर्वाद लिया था। भगवान कृष्ण को
किसी मृतक सिपाही के प्रति कोई कठोर भावना या भेदभाव नहीं था। तब भगवान कृष्ण ने पिहोवा के किसानों और ग्रामीणों को जिम्मेदारी से निर्देशित किया कि वे सभी शवों के दाह संस्कार के लिए जाएं। इस सामूहिक दाह संस्कार  तथा
सामूहिक पिंड दान को पिहोवा के किसानों ने अंजाम दिया और खुद का नाम पाहवा रख लिया। बोली जाने वाली भाषा पंजाबी के कारण बाद में अरोराओं की एक उप जाति बन गई। पेहोवा खुद पंजाब (ब्रिटिश भारत) का हिस्सा था उल्लेखनीय PAHWA
मदन लाल पाहवा
ब्रिटिशकालीन भारतीय सिक्के
ब्रिटिश ईस्ट इंडिया कंपनी ने सूरत में सन् १६१२ में आरम्भिक निवास बनाया और सत्रहवीं शदी के मध्य से सिक्के बनाना आरम्भ किया। आरम्भिक यूरोपीय सिक्के उनके न्यायाधिकारक्षेत्र के बाहर प्रचलित नहीं थे। सन् १७१७ में अंग्रेजों ने मुगल सम्राट के नाम पर अपना खुद का रुपया छापने का अधिकार प्राप्त कर लिया।
शक्ति प्रवर्धक
शक्ति प्रवर्धक का कार्य वोल्टेज प्रवर्धक से प्राप्त आउटपुट को शक्ति प्रदान करना है। उदाहरणत:
माइक्रोफोन द्वारा प्राप्त विद्युत तरंग को वोल्टेज एम्पलीफायर प्रवर्धित करता है, इसे सीधे लाउडस्पीकर को देने पर यह पुन: इन्हे ध्वनि तरंगो मे बदल नही पायेगा। अतः वोल्टेज प्रवर्धक से प्राप्त आउटपुट को एक शक्ति प्रवर्धक को दिया जाता है। जिससे लाउडस्पीकर को संचालित करने योग्य पावर प्राप्त हो जाता है। परिभाषा- "वह ट्राँजिस्टर प्रवर्धक जो ऑडियो आवृत्ति सिगनलोँ के पॉवर स्तर को बढ़ाता है, ट्राँजिस्टर आडियो शक्ति प्रवर्धक कहलाता है"। विशेषताएँ- 1. इसमें प्रयुक्त पावर ट्राँजिस्टर का आकार वोल्टेज प्रवर्धक के ट्राँजिस्टर से बड़ा होता है। 2. इसमें अधिक उष्मा उत्पन्न होती है। 3. इसमें निम्न B मान वाले तथा मोटे बेस वाले ट्राँजिस्टर प्रयोग करते हैँ। 4.शक्ति प्रवर्धक में ट्राँसफार्मर युग्मन का प्रयोग किया जाता है। 5. इसमें लोड का मान कम (5-20 ओम) होती है। 6. संग्राहक धारा (>100 mA) तथा आउटपुट पावर अधिक होती है। 7. इसका B मान (20-50) होता है। 8.आउटपुट प्रतिबाधा कम (200 ओम) होती है। महत्वपूर्ण- वास्तव में कोई पावर प्रवर्धक पावर का प्रवर्धन नहीँ करता है बल्कि यह आउटपुट पर संयोजित d.c. सप्लाई से पावर लेकर उसे a.c. सिगनल पावर में परिवर्तित करता है। चूँकि यह वोल्टेज प्रवर्धक से प्राप्त उच्च वोल्टेज सिगनल का प्रवर्धन करता है अतः इसे लार्ज सिगनल प्रवर्धक कहना उचित होगा। प्रतिबाधा मैचिँग का महत्व - अधिकतम शक्ति स्थानान्तरण प्रमेय के अनुसार किसी नेटवर्क में अधिकतम शक्ति तभी ट्राँसफर होगी जब लोड प्रतिरोध स्रोत प्रतिरोध के तुल्य हो।
अर्थात् शक्ति प्रवर्धक से लाउडस्पीकर को अधिकतम शक्ति तभी प्रदान की जा सकती है जब स्रोत प्रतिबाधा तथा लोड प्रतिबाधा समान हो। सूत्र-
जहाँ
N1 व N2 क्रमशः ट्राँसफार्मर की प्राथमिक व द्वितीयक कुण्डलियोँ की सँख्या है R'L = इनपुट प्रतिबाधा RL = आउटपुट प्रतिबाधा है। शक्ति प्रवर्धक की कलक्टर दक्षता-  "शक्ति प्रवर्धक से प्राप्त a.c. आउटपुट पावर तथा शक्ति प्रवर्धक को बैटरी द्वारा सप्लाई की गई d.c. पावर के अनुपात को उसकी कलक्टर दक्षता कहते हैँ। इसे n से दर्शाते हैँ।
यक्ष (कला उत्सव)
यक्ष एक वार्षिक कला उत्सव है जिसे, ईशा फाउंडेशन, ईशा योग केंद्र, कोयंबतूर में आयोजित करता है। जनवरी २०१० में शुरू किया गया यक्ष, भारत के विख्यात कलाकारों द्वारा संगीत और नृत्य का प्रदर्शन करता है। यक्ष, भारत के पारंपरिक संगीत और नृत्य को प्रचलित करने के उद्देश्य से आरम्भ किया गया था। इस उत्सव का नाम की प्रेरणा भारत के पौराणिक कथाएं में यक्ष नाम के परालौकिक प्राणियों से ली गयी है।
२०१० में यक्ष ३० जनवरी से ११ फ़रवरी तक चालू रहा, "संगीत और नृत्य का एक स्वर्गीय पर्व" विषय के साथ। २०१० में दिये गये प्रदर्शन हैं, विश्व मोहन भट्ट जिन्होंने सितार, सरोद और वीणा की तकनीकों को उपयोग करके एक हवैइअन गिटार पर मोहन वीणा प्रस्तुति दिये। ६ फ़रवरी को, वायरल बुखार होने के बावजूद, सुधा रगुनाथन ने एक कर्नाटक संगीत का गायन दी। ८ फ़रवरी को एक ही परिवार के तीन पुश्त - श्रीमती एन. राजम, उनकी बेटी संगीता शंकर और पोतियों रागिनी और नंदिनी शंकर, ने वायलिन की एक प्रस्तुति दिये। दुसरे कलाकारों ने भी प्रस्तुति दिया जैसे शुभा मुद्गल, अदिति मंगलदास और दृष्टिकोण नृत्य फाउंडेशन मंडली की कथक नृत्य गायन, अहमद खान का शहनाई प्रदर्शन, बांसुरी पर हरिप्रसाद चौरसिया, पद्म तलवलकर और राजशेखर मंसूर ही शास्त्रीय संगीत और चरिष्णु का कथकली, ओडिसी और मणिपुरी नृत्य प्रदर्शन।
यक्ष का चौदहवें दिन को महाशिवरात्रि महोत्सव मानाया जाता है। समारोह रात भर चलते हैं और विभिन्न कलाकारों की प्रस्तुति होती है। २०१० में प्रदर्शन की गये कलाकारों, डोल्लु कुनिथा - कर्नाटक की लोक ड्रम, सिवामानी के ड्रम, असीमा से देव और ताओ और मिदिवल पुन्दित्ज़ द्वारा एक गायन।
नय्यारा नूर
नय्यारा नूर (ऊर्दू: نیرہ نور ‎) पाकिस्तानी पार्श्व गायिका हैं। नय्यारा की गिनती न सिर्फ पाकिस्तान में बल्कि समूचे दक्षिण एशिया में लोकप्रिय गायिका के रूप में की जाती है। नय्यारा गायकी के क्षेत्र में मूल रूप से सन् 1071 से लेकर 2012 तक सक्रिय रहीं। 'नय्यारा' का जन्म 1950 में गुवाहाटी, असम में हुआ था। उनके पिता एक व्यवसायी थे और अपने व्यवसाय के सिलसिले में वो अपने परिवार के साथ अमृतसर से आकर असम में बस गए थे। "नय्यारा" के पिता ऑल इंडिया मुस्लिम लीग के सक्रिय सदस्य थे। उन्होंने 1947 के भारत-पाकिस्तान बंटवारे से पहले पाकिस्तान के कायदे आज़म मुहम्मद अली जिन्ना के असम दौरों के दौरान मेजबानी की थी। भारत-पाकिस्तान बंटवारे के बाद 1957 में नय्यारा अपने भाई-बहनों और मां के साथ भारत से विस्थापित होकर पाकिस्तान के लाहौर में जाकर बस गईं। हालांकि उनके पिता अपने व्यवसाय और चल-अचल संपत्ति को संभालने के लिए 1993 तक भारत (असम) में रहे। बचपन में नय्यारा भजन गायिका कानन देवी और ग़ज़ल गायिका बेगम अख़्तर से प्रभावित रहीं।
नय्यारा ने गायकी में अनुशासनबद्ध तरीके से कोई औपचारिक प्रशिक्षण नहीं प्राप्त किया था। गायन के क्षेत्र में उनका आगमन महज इत्तेफाक़ था। सन् 1968 में लाहौर के नेशनल कॉलेज ऑफ आर्ट्स में वार्षिकोत्सव के अवसर पर आयोजिक एक कार्यक्रम में वहां के प्रोफेसर इसरार ने इन्हें गाते सुना और रेडियो पाकिस्तान के कार्यक्रमों के लिए गाने का अनुरोध किया। इसके बाद से नय्यारा ने पीछे मुड़कर नहीं देखा और गायकी के क्षेत्र में जल्द ही स्थापित हो गईं।
सन् 1971 में नय्यारा को पाकिस्तानी टेलिविजन पर पहली बार गाने का अवसर प्राप्त हुआ। इसके बाद उन्होंने फिल्म 'घराना' (1973) और 'तानसेन' से पार्श्व गायन की शुरुआत की। नय्यारा अपने एकल गायन में मंच पर ऊर्दू के शायर ग़ालिब और फ़ैज़ अहमद फ़ैज़ ककी लिखी ग़ज़लों को अपना स्वर दे चुकी हैं। लेकिन गायकी में उन्हें ज्यादा प्रसिद्धी फ़ैज़ की ग़ज़लों से मिली। नय्यारा को उनके स्तरीय गायन के लिए पाकिस्तान में राष्ट्रीय स्तर के सम्मेलन में तीन बार स्वर्ण पदक प्राप्त हो चुका है। इसके साथ ही उन्हें फिल्म घराना (1973) के लिए पाकिस्तान के निगार पुरस्कार से भी सम्मानित किया चुका है।
परवीन सुल्ताना
परवीन सुल्ताना एक गायिका हैं जिन्हें 1976 में महज 23 साल की उम्र में (एक रिकार्ड) पद्मश्री पुरस्कार से सम्मानित किया गया था।  इसके अलावा परवीन सुल्ताना जी को 1972 में क्लियोपेट्रा ऑफ म्यूज़िक, 1980 में गंधर्व कला नीधि, 1986 में मियाँ तानसेन पुरस्कार तथा 1999 में संगीत नाटक अकादमी पुरस्कार के साथ ही अनेकों पुरस्कार से नवाजा जा चुका है।  परवीन सुल्ताना की आवाज़ आज भी सदाबहार बनी हुई है।
गीत को अपनी अन्तरात्मा मानने वाली शास्त्रीय गायिका परवीन सुल्ताना जी की जन्म-भूमि असम और कर्म-भूमि मुम्बई रही है। इनका सम्बन्ध पटियाला घराने से है।  असमिया पृष्ठभूमि से ताल्लुक रखने वाली परवीन सुल्ताना ने पटियाला घराने की गायकी में अपना अलग मुकाम बनाया है।  उनके परिवार में कई पीढ़ियों से शास्त्रीय संगीत की परम्परा रही है।  परवीन सुल्ताना के गुरुओं में आचार्य चिन्मय लाहिरी और उस्ताद दिलशाद ख़ान प्रमुख रहे हैं।
उस्ताद दिलशाद खान साहब से गायकी के क्षेत्र में शिक्षा ले चुकी परवीन ने 1975 में दिलशाद खान साहब से शादी की।  कई फिल्मों में गा चुकी परवीन इन दिनों अपने पति दिलशाद के साथ मिलकर सारे विश्व में कई कांसर्ट का हिस्सा बन चुकी है। यूं तो गायकी की शुरूआत संगीत सम्राज्ञी परवीन नें महज़ पांच वर्ष की उम्र से की मगर फिल्मों में गायकी की शुरूआत फिल्म पाकीज़ा “पाकिजा" से की। सोलह वर्ष की उम्र में परवीन मुंबई आईं और इत्तेफाक से नौशाद साहब ने परवीन की गायकी को एक शो में देख लिया था, उसी से प्रभावित होकर उन्होंने परवीन को एक खूबसूरत मौका फिल्म “पाकिजा" में दिया।
प्लैंक स्थिरांक
प्लैंक स्थिरांक () प्रकृति का एक भौतिक नियतांक है। इसे रोमन लिपि के अक्षर formula_1 से प्रदर्शित करते हैं। वैज्ञानिक मैक्स प्लांक ने सर्वप्रथम सिद्धान्त दिया कि यह एक नियतांक है। यह क्वाण्टम यांत्रिकी में क्वान्त के आकार को प्रदर्शित करता है।
कुरील द्वीपसमूह
कुरील द्वीपसमूह (रूसी: Кури́льские острова́, कुरीलस्कीये ओस्त्रोवा; जापानी: 千島列島, चिशिमा रेत्तो) रूस के साखालिन ओब्लास्त (प्रान्त) में स्थित एक ज्वालामुखीय द्वीपसमूह है। यह जापान के होक्काइदो द्वीप से रूस के कमचातका प्रायद्वीप के दक्षिणी छोर तक लगभग 1300 किमी (810 मील) तक फैला है। कुरील द्वीपों की पूर्वी तरफ़ उत्तरी प्रशांत महासागर और पश्चिमी तरफ़ ओख़ोत्स्क सागर है। इस समूह में 56 द्वीप और कई अन्य छोटी समुद्र की सतह से ऊपर उठने वाली पत्थर की चट्टानें हैं।
कुरील के द्वीपों पर सब से पहले वासी आइनू लोग थे। जापान ने अपने इतिहास के एदो काल में (जो सन् 1603 में शुरू हुआ) इन द्वीपों को अपना हिस्सा घोषित कर दिया। जापानी नियंत्रण दक्षिणी द्वीपों से उत्तर की तरफ़ बढ़ने लगा। उधर रूसी भी फैलकर साइबेरिया और कमचातका को अपने साम्राज्य का हिस्सा बना चुके थे और इन द्वीपों में उत्तर से दक्षिण की ओर फैलने लगे। 18वी सदी तक इतुरूप द्वीप तक रूसी बस्तियाँ बन चुकी थीं। उस से दक्षिण के द्वीपों में जापानी पहरेदार तैनात थे। सन् 1811 में वासिली गोलोवनिन (Василий Головнин) नामक रूसी नाविक कप्तान अपने दस्ते के साथ कुनाशीर द्वीप पर रुके तो उन्हें जापानी सैनिकों ने गिरफ़्तार कर लिया। सन् 1812 में रूसी सैनिकों ने ताकादाया काहेई (高田屋嘉兵衛) नामक जापानी व्यापारी को कुनाशीर पर ही गिरफ़्तार किया।
इन झड़पों को देखकर जापान और रूस की सरकारों ने बातचीत के बाद 1855 में एक संधि करी जिसके अनुसार इतुरूप और उस से दक्षिण के द्वीप जापान के हो गए और उरुप और उस से उत्तर के द्वीप रूस के हो गए। इस समझौते के अनुसार साख़ालिन द्वीप पर दोनों देशों के लोगों को रहने का अधिकार दिया गया। फिर 1875 में हुई सेंट पीटर्सबर्ग संधि के अनुसार जापान ने पूरा साख़ालिन द्वीप रूस को दे दिया लेकिन बदले में सारे कुरील द्वीप जापान को दे दिए गए। 1918-1925 में हुई झड़पों में जापानी फ़ौजे (अमेरिकी और यूरोपीय दस्तों के साथ मिलकर) उत्तरी कुरील द्वीपों से कामचातका प्रायद्वीप पर पहुँच गई और उसके दक्षिणी भाग पर क़ब्ज़ा कर लिया। द्वितीय विश्वयुद्ध के अंतिम दिनों में जब जापान का पलड़ा हल्का पड़ रहा था, सोवियत संघ ने पूरे साख़ालिन और सारे कुरील द्वीपों पर धावा बोलकर अपना नियंत्रण जमा लिया। तब से सारे कुरील द्वीप रूस के क़ब्ज़े में हैं।
जापान अभी भी कुरील के चार सब से दक्षिणी द्वीपों को अपना क्षेत्र बताता है। ये चार कुनाशीर, इतुरूप, शिकोतान और हबोमाए हैं। इनमें से हबोमाए वास्तव में केवल चट्टानों का एक समूह है। रूस जापान की इन मांगों को ग़लत बताता है और इन द्वीपों को अपना हिस्सा बताता है।
नेपा लिमिटेड
नेपा लिमिटेड भारत में अखबारी कागज बनाने वाला भारत सरकार का सार्वजनिक क्षेत्र का अग्रणी उपक्रम है। यह मूलतः निजी उद्यमी द्वारा 1947 में चालू किया गया। वर्ष 1949 में मध्य प्रदेश सरकार ने प्रबंधन अपने हाथ में लिया और वर्ष 1959 में केन्द्र सरकार के अधीन होकर सार्वजनिक उपक्रम बना। नेपा लिमिटेड देश में प्रथम अखबारी कागज का कारखाना है। नेपानगर, जिला बुरहानपुर मध्यप्रदेश, भारत पिन 450221, (मुम्बई से 526 किलोमीटर उत्तर-पूर्व में मुख्य मध्य रेलवे लाईन पर स्थित है। जो नेपा को मुम्बई-भोपाल-नई दिल्ली को जोड़ती है।) भुसावल से 85 किलोमीटर एवं इन्दौर से 200 किलोमीटर। नेपा भारत में अखबारी कागज बनाने वाली अग्रणी कम्पनी है। 30,000 टन प्रतिवर्ष की संस्थापित क्षमता के साथ अप्रैल 1956 में उत्पादन प्रारम्भ हुआ। इसका मुख्य कच्चामाल सलाई की लकड़ी एवं बाँस था, जो नेपानगर के चारों ओर के जंगलों में प्रचुरता से उपलब्ध था। सन् 1967 में मिल ने विस्तारीकरण का कार्य आरम्भ किया और बाद में वर्ष 1978 एवं वर्ष 1989 में इसकी संस्थापित क्षमता 88000 टन प्रति वर्ष की गई। वर्तमान में कम्पनी ने मूलतः वनोपज कच्चे माल से रद्दी कागज को मूल कच्चे माल की ओर मोड़ा और इसके कारण उत्पादन लागत कम करने योग्य बनी। पल्पिंग प्लान्ट में आंतरिक आधुनिकीकरण/बदलाव से भी विभिन्न गुणवत्ता के रद्दी कागज की प्रोसेसिंग कर अखबारी कागज का निर्माण किया। कम्पनी अपने निजी विद्युत उत्पादन से 100: मांग की आपूर्ति कर रही है।
मूलतः नेपा एकल उत्पाद कम्पनी थी, जो स्टैण्डर्ड अखबारी कागज बनाती थी। कम्पनी ने भारत में प्रथम बार 42 जी.एस.एम. के अखबारी कागज को प्रस्तुत किया जो व्यवहार में क्षमता, अपारदर्षिता, सरफेस स्मूथनेस, चमक इत्यादि के सभी अंतर्राष्ट्रीय मानदण्डों के अनुसार है। इसलिए अब नेपा समस्त श्रेणियों के अखबारी कागज ग्राहकों की मांग की पूर्ति करने योग्य है। नेपा ने हाल ही में पुराने समाचार पत्र ;व्छच्द्ध तथा अति प्रचालन समाचार पत्र ;व्प्छच्द्ध का उपयोग करते हुए इकॉनॉमी अखबारी कागज का निर्माण भी प्रारम्भ किया है। ताकि निचले स्तर के बाजार की आवष्यकता का प्रबंध कम लागत पर किया जा सके और कम चमक होने के बावजूद गुणवत्ता के प्रत्येक मानदण्डों को बनाए रखें।
पिऐचपिबिबि
phpBB एक लोकप्रिय इंटरनेट फोरम पैकेज पीएचपी पटकथा भाषा में लिखा है। "phpBB" नाम PHP बुलेटिन बोर्ड क एक संक्षिप्त नाम है।  जनरल पब्लिक लाइसेंस के अंतर्गत उपलब्ध है, phpBB नि: शुल्क मुक्त स्रोत सॉफ्टवेयर है।
वित्त मंत्रालय (भारत)
वित्त मंत्रालय भारत सरकार का एक महत्वपूर्ण मंत्रालय है। यह कराधान, वित्तीय कानून, वित्तीय संस्थानों, पूंजी बाजार, केंद्र तथा राज्यों का वित्त और केंद्रीय बजट से जुड़े मामले देखता है।
वर्तमान में, निर्मला सीतारमण भारत की वित्त मंत्री है।
भारतीय केंद्रीय वित्त मंत्रालय के निम्नलिखित पाँच विभाग हैं:
यह विभाग मुख्य रूप से भारत सरकार की आर्थिक नीतियों के लिए जिम्मेदार है। आर्थिक कार्य विभाग की मुख्य शाखाएँ हैं: विभाग वर्तमान में आर्थिक रुझानों अंतर एलियामॉनिटर्स और सरकार को आर्थिक प्रबंधन के आंतरिक और बाह्य सभी पहलुओं पर सलाह देती है जिसमें मूल्य, ऋण, राजकोषीय और मौद्रिक नीति और निवेश नियम शामिल हैं। साथ ही यह विभाग भारत सरकार टकसाल, मुद्रा प्रेस, सेक्युरिटी प्रेसेसेंड सेक्युरिटी पेपर मिल्स के प्रबंधन के अलावा राष्ट्रीयकृत बैंकों, जीवन और जनरल इंश्योरेंस से संबंधित नीतियों की पर्यवेक्षण करते हैं। भारत द्वारा प्राप्त सभी बाहरी वित्तीय और तकनीकी सहायता, एफएओ, आईएलओ, यूनिडो जैसे विशेष अंतर्राष्ट्रीय संगठन के माध्यम को छोड़कर और विज्ञान और प्रौद्योगिकी, संस्कृति और शिक्षा के क्षेत्र में अंतरराष्ट्रीय/द्विपक्षीय विशेष समझौते के अधीन को छोड़कर इस विभाग द्वारा निगरानी की जाती है। साथ ही डीईए विभाग राष्ट्रपति नियम और संघीय क्षेत्र प्रशासन के तहत केन्द्रीय बजट और राज्य सरकार के बजट को संसद में प्रस्तुत करने के लिए भी जिम्मेदार है।
केन्द्र सरकार की सार्वजनिक वित्तीय प्रबंधन प्रणाली और राज्यों की वित्तीय स्थिति से संबंधित मामलों पर निगरानी रखने वाला एक नोडल विभाग है।
यह विभाग मालिकों द्वारा धारण संपत्ति के कराधान के साथ संबंधित है। यदि एक व्यक्ति द्वारा संपत्ति पर कब्जा है, तो उस व्यक्ति द्वारा टैक्स का भुगतान संपत्ति कर होता है जो राजस्व विभाग के अंतर्गत आता है।
प्रारम्भ में दिसंबर 1999 में एक स्वतंत्र मंत्रालय (विनिवेश मंत्रालय) के रूप में स्थापित किया गया, मई 2004 में विनिवेश विभाग अस्तित्व में आया जब मंत्रालय, एक वित्त मंत्रालय के एक विभाग में बदला. विभाग ने भूतपूर्व मंत्रालन के सभी कार्यों को प्राप्त किया जो कि मोटे तौर पर सार्वजनिक क्षेत्र इकाईयों (पीएसयू) के विनिवेश और निजीकरण के लिए व्यवस्थित नीति दृष्टिकोण के लिए जिम्मेदार था।
आधिकारिक वेबसाइट
जेम्स प्रेस्कॉट जूल
जेम्स प्रेस्कॉट जूल (अंग्रेजी: James Prescott Joule , जन्म: 24 दिसम्बर 1818 - मृत्यु: 11 अक्टूबर 1889) सैल्फोर्ड, लंकाशायर में जन्मे एक अंग्रेज भौतिकविज्ञानी और शराब निर्माता थे।
इनका जन्म मैंचेस्टर के निकट सैल्फोर्ड में २४ दिसंबर, सन् १८१८ को हुआ था। अपने जीवनकाल में ये भौतिक राशियों के सही नाप संबंधी अनुसंधानों में निरंतर लगे रहे। सन् १८४० में जूल ने चालक में (विद्युत प्रतिरोध में) विद्युत धारा के प्रवाह से उत्पन्न होनेवाली ऊष्मा की मात्रा मालूम करने का नियम प्राप्त किया, जो जूल का नियम कहलाता है।
इसके बाद जूल ने ऊष्मागतिकी के प्रथम नियम का प्रतिपादन किया और चार विभिन्न रीतियों से उष्मा के यांत्रिक तुल्यांक का मान प्राप्त किया। इनमें घर्षण की विधि विशेष उल्लेखनीय है। ब्रिटिश ऐसोसिएशन ने इनको विद्युत् के उष्मीय प्रभाव द्वारा उष्मा के यांत्रिक तुल्यांक का मान प्राप्त करने का भार सौंपा था। जूल ने ऊष्मा की प्रकृति का अध्ययन किया तथा ऊष्मा और यांत्रिक कार्य के बीच संबंध की खोज की। इस खोज की परिणति अंतत: ऊर्जा के संरक्षण के सिद्धांत में हुई और ऊष्मागतिकी का पहला नियम प्रकाश में आया।
गैसों का गैसों के द्रवीकरण के क्षेत्र में भी आपने महत्वपूर्ण अनुसंधान किए। लार्ड केल्विन के सहयोग से आपने गैसों का यह नया गुण मालूम किया कि जब कोई गैस सूक्ष्मछिद्र में से होकर ऊँचे दबाव से नीचे दबाव की ओर बहती है तो उसके ताप में ह्रास होता है। इस गुण को जूल-टॉमसन प्रभाव कहते हैं। इसी प्रभाव के आधार पर किए गए प्रयोगों द्वारा ऑक्सीजन, हाइड्रोजन तथा हीलियम आदि गैसों को द्रव रूप में परिणत किया जा सका। जूल ने लार्ड केल्विन के साथ मिलकर तापमान का परम पैमाना विकसित किया था, मैग्नेटोस्ट्रिक्शन पर टिप्पणियां की थीं
उनके सम्मान में अंतर्राष्ट्रीय इकाई प्रणाली में ऊर्जा की इकाई का नाम 'जूल' रखा गया है।
लल्लू बाजपेई
लल्लू बाजपेई एक भारतीय लोक गायक व लोक कलाकार थे। उन्होने न सिर्फ़ उत्तर प्रदेश में बल्कि देश के कई अलग अलग भागों में भारतीय लोकगीत आल्हा को अपने विशेष गायन शैली से प्रचलित कराया। उनका आल्हा गायन लखनऊ दूरदर्शन के चौपाल कार्यक्रम में अक्सर आया करता था। वे एक ओर तो अपने जोशीले गायन के लिए जाने जाते थे, दूसरी ओर तलवार और मूँछों के लिए। आल्हा गाते हुए वे अपने हाथ में एक तलवार रखते थे और गाते-गाते उसे भाँजते रहते थे। दुबले-पतले शरीर पर खूब बड़ी-बड़ी मूँछें उन्हें एक अलग व्यक्तित्व प्रदान करती थीं।
लल्लू उन्नाव जिले के नारायणदासखेड़ा गाँव के रहने वाले थे, 2 मई 2013 को उनकी मृत्यु हुयी है। उनका असली नाम पं. चन्द्रनाथ था। पर लोग उन्हें लल्लू बाजपेयी नारायण दास खेड़ा के नाम से जानते थे। उन्होने लोक गायकी को एक प्रदर्शनकारी कला के रूप में विख्यात किया है।